CELEX: 52016DC0680
Language: el
Date: 2016-10-19
Title: ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 6 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2016 που συνοδεύει την πρόταση κινητοποίησης του Ταμείου Αλληλεγγύης της Ευρωπαϊκής Ένωσης για την παροχή βοήθειας προς τη Γερμανία

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 19.10.2016
            COM(2016) 680 final
            ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 6ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2016
            που συνοδεύει την πρόταση κινητοποίησης του Ταμείου Αλληλεγγύης της Ευρωπαϊκής Ένωσης για την παροχή βοήθειας προς τη Γερμανία
            
               
         
         
            
               Έχοντας υπόψη:
            
            
               –τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,
            
            
               –τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης
                  1
               , και ιδίως το άρθρο 41,
            
            
               –τον γενικό προϋπολογισμό της Ευρωπαϊκής Ένωσης για το οικονομικό έτος 2016, όπως εγκρίθηκε στις 25 Νοεμβρίου 2015
                  2
               ,
            
            
               –τον διορθωτικό προϋπολογισμό αριθ. 1/2016
                  3
               , που εγκρίθηκε στις 14 Απριλίου 2016,
            
            
               –τον διορθωτικό προϋπολογισμό αριθ. 2/2016
                  4
               , που εγκρίθηκε στις 6 Ιουλίου 2016,
            
            
               –το σχέδιο διορθωτικού προϋπολογισμού αριθ. 3/2016
                  5
               , που εγκρίθηκε στις 30 Ιουνίου 2016,
            
            
               –το σχέδιο διορθωτικού προϋπολογισμού αριθ. 4/2016
                  6
               , που εγκρίθηκε στις 30 Σεπτεμβρίου 2016,
            
            
               –το σχέδιο διορθωτικού προϋπολογισμού αριθ. 5/2016
                  7
               , που εγκρίθηκε στις 7 Οκτωβρίου 2016,
            
            
               Η Ευρωπαϊκή Επιτροπή υποβάλλει με το παρόν στο Ευρωπαϊκό Κοινοβούλιο και το Συμβούλιο το σχέδιο διορθωτικού προϋπολογισμού αριθ. 6 στον προϋπολογισμό του 2016.
            
            
               ΜΕΤΑΒΟΛΕΣ ΣΤΗΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ
            
            
               Οι μεταβολές στην κατάσταση εσόδων και δαπανών ανά τμήμα είναι διαθέσιμες στο EUR-Lex (
               
                  http://eur-lex.europa.eu/budget/www/index-en.htm
               
               ). Η απόδοση στην αγγλική γλώσσα των μεταβολών στην κατάσταση αυτή επισυνάπτεται για ενημερωτικούς λόγους ως παράρτημα του προϋπολογισμού.
            
            
               ΠΙΝΑΚΑΣ ΠΕΡΙΕΧΟΜΕΝΩΝ
            
            
            
               1.
                     ΕΙΣΑΓΩΓΗ
                     
            
            
               2. 
                     Kινητοποίηση του Ταμείου Αλληλεγγύης της Ευρωπαϊκής Ένωσης
                     
            
            
               2.1 Γερμανία – πλημμύρες το καλοκαίρι
            
            
               3.
                     Χρηματοδότηση
                     
            
            
               4.
                     Συμπέρασμα
                     
            
         
         
            
            
               1.ΕΙΣΑΓΩΓΗ
            
            
               Το σχέδιο διορθωτικού προϋπολογισμού (ΣΔΠ) αριθ. 6 για το έτος 2016 καλύπτει την κινητοποίηση του Ταμείου Αλληλεγγύης της Ευρωπαϊκής Ένωσης (ΤΑΕΕ) για ποσό ύψους 31 475 125 EUR σε πιστώσεις ανάληψης υποχρεώσεων και πιστώσεις πληρωμών. Η κινητοποίηση αφορά τις πλημμύρες στη Γερμανία.
            
            
               2. Kινητοποίηση του Ταμείου Αλληλεγγύης της Ευρωπαϊκής Ένωσης
            
            
               Περί τα τέλη Αυγούστου 2016, η Επιτροπή έλαβε αίτηση για οικονομική ενίσχυση από το ΤΑΕΕ σχετικά με φυσικές καταστροφές στη Γερμανία (πλημμύρες του Μαΐου/Ιουνίου 2016).
            
            
               Οι υπηρεσίες της Επιτροπής εξέτασαν διεξοδικά την αίτηση σύμφωνα με τον κανονισμό (ΕΚ) αριθ. 2012/2002 του Συμβουλίου
                  8
                για την ίδρυση του ΤΑΕΕ (εφεξής «ο κανονισμός»), και ιδίως τα άρθρα 2, 3 και 4. 
            
            
               Τα σημαντικότερα στοιχεία των αξιολογήσεων συνοψίζονται κατωτέρω.
            
            
               2.1 Γερμανία – πλημμύρες το καλοκαίρι
            
            
               (1)Κατά τη διάρκεια του Μαΐου και του Ιουνίου 2016, η διοικητική περιφέρεια της Κάτω Βαυαρίας Rottal-Inn επηρεάστηκε από σειρά πλημμυρών/ξαφνικών πλημμυρών εξαιρετικά έντονων και σύντομης διάρκειας, οι οποίες προκάλεσαν καταστροφές σε δημόσιες και ιδιωτικές υποδομές, ιδιωτικές κατοικίες και στη γεωργία.
            
            
               (2)Πρόκειται για πλημμύρες φυσικής προέλευσης και, επομένως, εμπίπτουν στο βασικό πεδίο εφαρμογής του ΤΑΕΕ.
            
            
               (3)Η αίτηση της Γερμανίας ελήφθη στις 19 Αυγούστου 2016, εντός της προθεσμίας των 12 εβδομάδων από την καταγραφή της πρώτης ζημίας στις 28 Μαΐου 2016.
            
            
               (4)Η Γερμανία δεν ζήτησε την πληρωμή προκαταβολής.
            
            
               (5)Οι γερμανικές αρχές εκτίμησαν τη συνολική άμεση ζημία που προκλήθηκε από την καταστροφή σε 1 259,005 εκατ. EUR. Το ποσό αυτό αντιπροσωπεύει το 38 % του κατώτατου ορίου «μείζονος καταστροφής» για την κινητοποίηση του ΤΑΕΕ ύψους 3 312,242 εκατ. EUR που ίσχυε για τη Γερμανία το 2016 (δηλ. 3 δισ. EUR σε τιμές 2011).
            
            
               (6)Δεδομένου ότι οι συνολικές άμεσες ζημίες παραμένουν κάτω από το κατώτατο όριο μείζονος καταστροφής για την ενεργοποίηση του Ταμείου Αλληλεγγύης, η αίτηση υποβλήθηκε και εξετάστηκε με βάση τα κριτήρια που ισχύουν για τις «περιφερειακές καταστροφές», όπως ορίζονται στο άρθρο 2 παράγραφος 3 του κανονισμού, βάσει του οποίου ως «περιφερειακή καταστροφή» νοείται κάθε φυσική καταστροφή που έχει ως αποτέλεσμα άμεση ζημία σε μία περιοχή επιπέδου NUTS 2 σε επιλέξιμο κράτος, η οποία υπερβαίνει το 1,5 % του ΑΕΠ της εν λόγω περιοχής. Η γερμανική αίτηση αφορά μία περιφέρεια επιπέδου NUTS 2, και συγκεκριμένα την περιφέρεια «Niederbayern (DE22)». Οι αναφερθείσες άμεσες ζημίες, ύψους 1 259,005 εκατ. EUR, αντιπροσωπεύουν το 3,03 % του ΑΕΠ της περιφέρειας (41 522 εκατ. EUR με βάση τα στοιχεία του 2014) και υπερβαίνουν το κατώτατο όριο του 1,5 % που προβλέπει το άρθρο 2 παράγραφος 3 του κανονισμού. Η αίτηση της Γερμανίας είναι, επομένως, επιλέξιμη για συνεισφορά του Ταμείου Αλληλεγγύης.
            
            
               (7)Όσον αφορά τον αντίκτυπο και τις συνέπειες της καταστροφής, η διοικητική περιφέρεια της Κάτω Βαυαρίας Rottal-Inn υπέστη το βαρύτερο πλήγμα. Συγκεκριμένα η πόλη «Simbach am Inn» καταστράφηκε σχεδόν ολοσχερώς την 1η Ιουνίου. Μία περιοχή περίπου 430 km2με περίπου 5 000 σπίτια πλημμύρισε στην περιφέρεια του Rottal-Inn. Κατά τον χρόνο υποβολής της αίτησης, πάνω από 2 000 άτομα δεν ήταν ακόμα σε θέση να επιστρέψουν στα σπίτια τους και έπρεπε να αναζητήσουν προσωρινή στέγη. Οι επιπτώσεις των γεγονότων του Ιουνίου επηρέασαν την περιοχή του Δήμου Waldkirchen (περιφέρεια Freyung-Grafenau) όπου πλημμύρισαν 90 σπίτια. Οι δραστηριότητες ορισμένων τμημάτων του τοπικού νοσοκομείου σταμάτησαν. Συνολικά, πάνω από 47 000 άτομα στην Κάτω Βαυαρία επλήγησαν και επτά άτομα έχασαν τη ζωή τους. Τα γεγονότα προκάλεσαν σοβαρές ζημίες σε επιχειρήσεις και γεωργικές εκμεταλλεύσεις. Επιπλέον, αναφέρθηκαν εκτεταμένες ζημίες στις βασικές υποδομές: οι οδοί κυκλοφορίας, όπως οι σιδηροδρομικές γραμμές και το τοπικό και εθνικό οδικό δίκτυο, κατέστησαν αδιάβατες με αποτέλεσμα να υπάρχουν σοβαρά προβλήματα κυκλοφορίας. Οι υπηρεσίες ύδρευσης και αποχέτευσης διακόπηκαν και προκλήθηκαν ζημίες στο δίκτυο ηλεκτρικής ενέργειας. Στην πόλη «Simbach am Inn» δεν υπήρχε δημοτικό δίκτυο ύδρευσης για τρεις εβδομάδες. Εκτός από τις προσπάθειες πολλών οργανώσεων αρωγής, κινητοποιήθηκαν συνολικά πάνω από 12 000 άτομα, μεταξύ άλλων περίπου 5 700 πυροσβέστες και 1 000 Βαυαροί αστυνομικοί.
            
            
               (8)Το κόστος των ουσιωδών ενεργειών έκτακτης ανάγκης που είναι επιλέξιμες δυνάμει του άρθρου 3 παράγραφος 2 του κανονισμού εκτιμήθηκε από τις γερμανικές αρχές σε 94,196 εκατ. EUR και κατανεμήθηκε ανά είδος ενέργειας. Το μεγαλύτερο μέρος του κόστους των ενεργειών έκτακτης ανάγκης (άνω των 52,227 εκατ. EUR) αφορά ενέργειες αποκατάστασης στον τομέα των μεταφορών. Το δεύτερο μεγαλύτερο μέρος του κόστους αφορά τα μέτρα καθαρισμού και ανέρχεται σε 21,083 εκατ. EUR.
            
            
               (9)Η πληγείσα περιφέρεια αποτελεί «περισσότερο αναπτυγμένη περιφέρεια» στο πλαίσιο των Ευρωπαϊκών Διαρθρωτικών και Επενδυτικών Ταμείων (ΕΔΕΤ) (2014-2020). Οι γερμανικές αρχές δεν δήλωσαν στην Επιτροπή την πρόθεση να ανακατανείμουν τη χρηματοδότηση από το πρόγραμμα των ΕΔΕΤ σε μέτρα αποκατάστασης.
            
            
               (10)Όσον αφορά την εφαρμογή της ενωσιακής νομοθεσίας για την πρόληψη και τη διαχείριση των κινδύνων καταστροφών δεν εκκρεμεί επί του παρόντος διαδικασία επί παραβάσει. Επιπλέον, η αίτηση της Γερμανίας παρέχει λεπτομερή επισκόπηση των εφαρμοζόμενων προληπτικών μέτρων. Για παράδειγμα, το 2014, το Βαυαρικό Υπουργείο Εσωτερικών, Κατασκευών και Μεταφορών εκπόνησε ένα ειδικό πρόγραμμα επενδύσεων για την αντιπλημμυρική προστασία με όλα τα ενδιαφερόμενα μέρη, τετραετούς διάρκειας (2015-2018) με συνολική επένδυση ύψους 25 εκατ. EUR. Όσον αφορά τα τοπικά σχέδια προειδοποίησης για πλημμύρες και κινητοποίησης, το Υπουργείο έχει παράσχει στις αρχές πολιτικής προστασίας και τους δήμους κατευθυντήριες γραμμές σχετικά με την κατάρτιση ή την παράταση των σχεδίων προειδοποίησης για πλημμύρες και κινητοποίησης, τις οποίες ακολούθησαν πολυάριθμες συναντήσεις ενημέρωσης και κατάρτισης.
            
            
               (11)Κατά την ημερομηνία υποβολής της αίτησης, δεν είχε κινηθεί για τη Γερμανία διαδικασία επί παραβάσει σχετικά με την ενωσιακή νομοθεσία που αφορά τον χαρακτήρα της καταστροφής.
            
            
               (12)Οι γερμανικές αρχές επιβεβαίωσαν ότι δεν υπάρχει ασφαλιστική κάλυψη των επιλέξιμων δαπανών, εκτός από εκείνες που έχουν ήδη καθοριστεί από αυτές ύψους 0,131 εκατ. EUR.
            
         
         
            
               3.Χρηματοδότηση
            
            
               Δεδομένου ότι η αλληλεγγύη αποτελούσε τον κύριο λόγο ίδρυσης του Ταμείου, η Επιτροπή θεωρεί ότι η ενίσχυση από το Ταμείο θα πρέπει να είναι σταδιακή. Αυτό σημαίνει ότι, σύμφωνα με την προγενέστερη πρακτική, το μέρος των ζημιών που υπερβαίνει το κατώτατο όριο «μείζονος καταστροφής» για την κινητοποίηση του Ταμείου (δηλαδή, το 0,6% του ΑΕΕ ή 3 δισ. EUR σε τιμές 2011, ανάλογα με το ποιο είναι το χαμηλότερο ποσό) θα πρέπει να οδηγήσει σε μεγαλύτερη ένταση ενίσχυσης σε σχέση με τις ζημίες που δεν υπερβαίνουν το κατώτατο όριο. Το ποσοστό που εφαρμόστηκε κατά το παρελθόν για τον υπολογισμό των επιδοτήσεων σε περιπτώσεις μειζόνων καταστροφών ήταν 2,5% του συνόλου των άμεσων ζημιών κάτω από το κατώτατο όριο κινητοποίησης του Ταμείου και 6% πάνω από αυτό. Για τις περιφερειακές καταστροφές και τις καταστροφές που γίνονται δεκτές στο πλαίσιο της διάταξης για τις «γειτονικές χώρες», το ποσοστό είναι 2,5%. Ο συντελεστής αυτός εφαρμόστηκε δεδομένου ότι η καταστροφή δεν υπερέβη το κατώτατο όριο μείζονος καταστροφής που ίσχυε για τη Γερμανία το 2016.
               
            
               Η Επιτροπή προτείνει, συνεπώς, να εφαρμοστούν τα ίδια ποσοστά και να κινητοποιηθεί το ακόλουθο ποσό ενίσχυσης:
            
            
                     
                        Καταστροφή
                     
                  
                  
                     
                        Άμεση ζημία
                     
                     
                        (σε εκατ. EUR)
                     
                  
                  
                     
                        Συνολικό κόστος επιλέξιμων ενεργειών
                     
                     
                        (σε εκατ. EUR)
                     
                     
                  
                  
                     
                        Εφαρμόζεται κατώτατο όριο περιφερειακής καταστροφής
                     
                     
                        [1,5% του ΑΕΠ] (σε εκατ. EUR)
                     
                  
                  
                     
                        2,5 % των άμεσων ζημιών
                        (σε EUR)
                     
                  
                  
                     
                        6% των άμεσων ζημιών πάνω από το κατώτατο όριο
                     
                     
                  
                  
                     
                        Συνολικό ποσό προτεινόμενης ενίσχυσης
                     
                     
                     
                        (σε EUR)
                     
                  
               
                     
                        ΓΕΡΜΑΝΙΑ
                     
                  
                  
                     
                        1 259,005
                     
                  
                  
                     
                        94,196
                     
                  
                  
                     
                        622,8
                     
                  
                  
                     
                        31 475 125  
                     
                  
                  
                     
                        ~
                     
                  
                  
                     
                        31 475 125
                     
                  
               
                     
                        ΣΥΝΟΛΟ
                     
                  
                  
                     
                        31 475 125
                     
                  
               
               Πρόκειται για τη δεύτερη πρόταση απόφασης κινητοποίησης του Ταμείου Αλληλεγγύης της Ευρωπαϊκής Ένωσης το 2016. Το συνολικό ποσό της ενίσχυσης που προτείνεται ανωτέρω συνάδει με τις διατάξεις για το ανώτατο όριο του κανονισμού για το πολυετές δημοσιονομικό πλαίσιο (ΠΔΠ)
                  9
               , ύψους 552 040 402 EUR (ήτοι 500 000 000 EUR σε τιμές 2011).
            
            
               Επίσης, σύμφωνα με το άρθρο 10 παράγραφος 1 του κανονισμού του Συμβουλίου για το πολυετές δημοσιονομικό πλαίσιο
                  10
               , δεδομένου ότι το κονδύλιο του 2015 ύψους 541 216 080 EUR δεν δαπανήθηκε, μεταφέρεται για ένα έτος στο 2016. Ως εκ τούτου, το συνολικό υπόλοιπο ποσό για κινητοποιήσεις του ΤΑΕΕ στις αρχές του 2016 ήταν 1 093 256 482 EUR. Το υπόλοιπο μη δαπανηθέν ποσό ανέρχεται επί του παρόντος σε 1 091 604 648 EUR, μετά την πρώτη πρόταση κινητοποίησης το 2016 (1 651 834 EUR λόγω του σεισμού στα Ιόνια Νησιά της Ελλάδας).
            
            
               4.Συμπέρασμα 
            
            
               Η Επιτροπή προτείνει την κινητοποίηση του Ταμείου Αλληλεγγύης της Ευρωπαϊκής Ένωσης για την περίπτωση της Γερμανίας που παρουσιάστηκε ανωτέρω, καθώς και τροποποίηση του προϋπολογισμού 2016 με ενίσχυση του άρθρου 13 06 01 του προϋπολογισμού «Παροχή βοήθειας στα κράτη μέλη σε περίπτωση μείζονος φυσικής καταστροφής με σοβαρές επιπτώσεις στις συνθήκες διαβίωσης, στο φυσικό περιβάλλον ή στην οικονομία» κατά 31 475 125 EUR τόσο σε πιστώσεις ανάληψης υποχρεώσεων όσο και σε πιστώσεις πληρωμών.
            
            
               Δεδομένου ότι το Ταμείο Αλληλεγγύης της Ευρωπαϊκής Ένωσης αποτελεί ειδικό μέσο, όπως καθορίζεται στον κανονισμό για το ΠΔΠ, οι αντίστοιχες πιστώσεις θα πρέπει να εγγραφούν στον προϋπολογισμό εκτός των αντίστοιχων ανώτατων ορίων του ΠΔΠ.
            
         
         
            
                  
                     (1)
                  ΕΕ L 298 της 26.10.2012, σ. 1.
               
               
                  
                     (2)
                  ΕΕ L 48 της 24.2.2016, σ. 1.
               
               
                  
                     (3)
                   ΕΕ L 143 της 31.5.2016, σ. 1.
               
               
                  
                     (4)
                   ΕΕ L 248 της 15.9.2016, σ. 1.
               
               
                  
                     (5)
                   COM(2016) 227 final της 30.6.2016.
               
               
                  
                     (6)
                   COM(2016) 623 της 30.9.2016.
               
               
                  
                     (7)
                   COM(2016) 660 της 7.10.2016.
               
               
                  
                     (8)
                  
               
               
                  
                     (9)
                   ΕΕ L 347 της 20.12.2013, σ. 884.
               
               
                  
                     (10)
                  Κανονισμός (EE, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).